
	วัน 17 มกราคม 2559

	เวลา 12:35 - 14:15 น.
	คณะออกเดินทางจากกรุงเทพฯ สู่จังหวัดเชียงราย โดยสายการบินไลน์ออนแอร์ เที่ยวบิน SL8702

	เวลา 14:15 - 17:00 น.
	คณะออกเดินทางจากท่าอากาศยานแม่ฟ้าหลวงเชียงราย ไปยังโครงการปลูกป่า ปางมะหัน อ.แม่ฟ้าหลวง จ.เชียงราย 

	เวลา 17:00 - 17:30 น.
	คณะเดินทางจากกองทุนสุกร ขึ้นไปยังสำนักงานปางมะหัน "เปลี่ยนจากรถตู้เป็นรถ 4WD ขึ้นไปยังสำนักงานปางมะหัน"

	เวลา 17:30 - 18:30 น.
	คณะเดินทางถึงสำนักงานโครงการปลูกป่าปางมะหัน / เข้าที่พัก / พักผ่อนตามอัธยาศัย

	เวลา 18:30 - 19:30 น.
	รับประทานอาหารค่ำ"ณ สำนักงานโครงการปลูกป่าปางมะหัน"

	เวลา 19:30 - 21:00 น.
	ฟังบรรยาย Brief ก่อนการศึกษาดูงาน"ณ ศาลากิจกรรมสำนักงานปางมะหัน "

	เวลา 21:00 - 00:00 น.
	พักผ่อนตามอัธยาศัย

	วันจันทร์ 18 มกราคม 2559

	เวลา 07:00 - 08:00 น.
	รับประอาหารเช้า"ณ สำนักงานปางมะหัน "

	เวลา 08:00 - 09:30 น.
	บรรยายสรุป “การปลูกป่าปลูกคน” ด้วยวิธีการ “ปลูกป่าแบบปลูกเสริม” พื้นที่ปางมะหัน โดย คุณอาและ อ่วยแม และ “การปลูกป่าแบบ ไม่ปลูก” พื้นที่ปูนะ  โดย คุณอภิสิทธิ์ ปอดอแก้ว ณ ศาลากิจกรรม สำนักงานปางมะหัน""ย้อนหลังกลับไปดูสภาพการพัฒนาขั้นต้นน้ำในโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว  เนื่องในวโรกาสทรงครองราชย์ ปีที่ 50 พื้นที่บ้านปางมะหัน       ต.เทอดไท อ.แม่ฟ้าหลวง จ.เชียงราย บนพื้นที่ 14,015 ไร่ ตามแนวชายแดนไทย-พม่า โครงการปลูกป่าปางมะหัน เริ่มดำเนินการในปีพ.ศ.2548 โดยการนำหลักการ ความรู้ และข้อผิดพลาดเรื่องการปลูกป่า ปลูกคนของดอยตุงมาปรับใช้ ""

	เวลา 09:30 - 11:00 น.
	พูดคุยแลกเปลี่ยนความคิดเห็นกับผู้นำชุมชน เจ้าหน้าที่ อสพ. ในพื้นที่โครงการปลูกป่าปางมะหัน และปูนะ เกี่ยวกับสภาพชีวิตความเป็นอยู่ก่อนและหลังโครงการฯเข้ามา"รับประทานอาหารว่าง ณ ศาลากิจกรรม ปางมะหัน (ระหว่างการพูดคุยกันชาวบ้าน)"

	เวลา 11:00 - 12:00 น.
	รับประทานอาหารกลางวัน"ณ สำนักงานปางมะหัน"

	เวลา 12:00 - 12:30 น.
	คณะออกเดินทางลงไปยังกองทุนสุกร ปางมะหัน"เพื่อเปลี่ยนรถจากรถ 4WD เป็นรถตู้"

	เวลา 12:30 - 15:00 น.
	เดินทางจากกองทุนสุกรเหมยซาน ปางมะหัน ไปยัง แปลงปลูกป่าเศรษฐกิจ บริษัทนวุติ ไซต์ 1

	เวลา 15:00 - 16:15 น.
	ดูงานแปลงปลูกป่าเศรษฐกิจ แมคคาเดเมียนัท กาแฟอาราบิก้าดอยตุง และโรงงานแปรรูปแมคคาเดเมียนัท"ป่าเศรษฐกิจ หมายถึง ป่าไม้ยืนต้นที่ให้ผลผลิตที่มีมูลค่าทางเศรษฐกิจสูง และมีศักยภาพในการนำไปแปรรูปและเพิ่มมูลค่าได้อย่างต่อเนื่อง จึงสามารถสร้างรายได้ให้คนดูแลในระยะยาว จึงเป็น “ตัวแปรสำคัญที่ทำให้คนกับป่าอยู่ด้วยกันอย่างพึ่งพา” พืชเศรษฐกิจที่โครงการพัฒนาดอยตุงฯเลือกมาส่งเสริมคือ กาแฟพันธุ์อาราบิก้าและแมคคาเดเมีย โดยระดมทุนจากบริษัท 6 แห่งจัดตั้งบริษัท นวุติ จำกัด ขึ้นเพื่อดำเนินการปลูกป่าเศรษฐกิจตั้งแต่ปี พ.ศ. 2532 โดยระบุไว้ในบริคณห์สนธิของบริษัทว่าผลกำไรทั้งหมดจะนำกลับไปพัฒนาดอยตุงต่อไป (พร้อมรับประทานอาหารว่างหน้าโรงงานแมคคาเดเมีย)"

	เวลา 16:15 - 16:25 น.
	คณะออกเดินทางจากบริษัทนวุติไซด์ 1 ไปหน้าห้องประชุม VIP อาคารเอนกประสงค์

	เวลา 16:25 - 16:45 น.
	ชมศูนย์ข้อมูลโครงการพัฒนาดอยตุงฯ"การพัฒนาที่มีประสิทธิผลต้องเริ่มจาก “ข้อมูลจริง” และ“การพัฒนาต้องวัดผลได้”  โดยการติดตามประเมินผลอย่างต่อเนื่อง ณ ห้องประชุม VIP อาคารเอนกประสงค์"

	เวลา 16:45 - 17:30 น.
	ชมสวนแม่ฟ้าหลวง"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 17:30 - 18:30 น.
	เดินทางเข้าที่พักดอยตุงลอดจ์ และพักผ่อนตามอัธยาศัย

	เวลา 18:30 - 19:30 น.
	รับประทานอาหารค่ำ"ณ  ครัวพระตำหนัก"

	เวลา 19:30 - 21:00 น.
	กิจกรรมถอดบทเรียนการเรียนรู้ประจำวัน"ณ ห้องประชุมคลับ 31"

	เวลา 21:00 - 23:00 น.
	พักผ่อนตามอัธยาศัย

	วันอังคาร 19 มกราคม 2559

	เวลา 07:00 - 08:00 น.
	รับประทานอาหารเช้า"ณ ครัวตำหนัก"

	เวลา 08:00 - 08:20 น.
	ออกเดินทางไปศูนย์ผลิตและจำหน่วยงานมือ

	เวลา 08:20 - 10:20 น.
	เยี่ยมชมโรงงานทอผ้าเย็บผ้า โรงงานกระดาษสา โรงงานคั่วกาแฟ และโรงงานเซรามิก ณ ศูนย์ผลิตและจำหน่ายงานมือ "พัฒนาจากโรงฝึกอาชีพหัตถกรรมและอุตสาหกรรมที่ตั้งขึ้นเพื่อสร้างงานสร้างรายได้สำหรับทุกคนไม่ว่าหญิงหรือชาย มีการศึกษาหรืออ่านไม่ออกเขียนไม่ได้ คนสูงอายุแต่ยังทำงานได้ หรือคนหนุ่มสาว โดยการต่อยอดความชำนาญและภูมิปัญญาท้องถิ่นและเน้นการพัฒนา “เพิ่มมูลค่า” ผลิตภัณฑ์งานมือต่างๆ ตลอด “ห่วงโซ่มูลค่า” (Value Chain) อย่างครบวงจรด้วย “เทคโนโลยีที่เหมาะสม” เพื่อให้เกิดเอกลักษณ์ ได้รูปแบบและคุณภาพตามที่ “ตลาดต้องการ” ปัจจุบันงานหัตถกรรมเป็นหนึ่งในหน่วยธุรกิจสำคัญที่นอกจากจะสร้างรายได้ที่มั่นคงให้กับชุมชนในโครงการพัฒนาดอยตุงฯ แล้วยังช่วยทำให้โครงการ “สามารถเลี้ยงตนเอง” โดยไม่ต้องพึ่งงบประมาณของรัฐหรือเงินบริจาค นอกจากนั้นความหลากหลายของกิจกรรมสร้างรายได้นี้ยังเป็นการ “กระจายความเสี่ยง” ความล้มเหลวทางธุรกิจของหน่วยธุรกิจใดธุรกิจหนึ่งด้วย "

	เวลา 10:20 - 10:30 น.
	คณะเดินทางจากศูนย์ผลิตและจำหน่วยงานมือ ไปยังโรงเรียนห้วยไร่สามัคคี อ.แม่ฟ้าหลวง จ.เชียงราย

	เวลา 10:30 - 11:30 น.
	เยี่ยมชมการเรียนการสอนระดับมัธยมปลาย ที่เน้นการปฏิบัติจริงด้านวิชาชีพ เพื่อเพิ่มทักษะ หลังจบการศึกษาสามารถนำไปต่อยอดได้ ถ้าไม่ได้มีโอกาสเรียนต่อในระดับอุดมศึกษา ของโรงเรียนห้วยไร่สามัคคี"พร้อมรับประทานอาหารว่าง ของนักเรียนวิชาชีพคหกรรม โรงเรียนห้วยไร่สามัคคี"

	เวลา 11:30 - 12:30 น.
	รับประทานอาหารกลางวัน"ณ ครัวตำหนัก"

	เวลา 12:30 - 13:00 น.
	ชมหอแห่งแรงบันดาลใจ "เรื่องราวของราชสกุลมหิดล ผ่านพระราชจริยวัตร  ปรัชญา และหลักการทรงงานที่เรียบง่าย  พระวิริยะอุตสาหะ  ที่มุ่งพัฒนาชีวิตความเป็นอยู่ที่ดีของคนไทย  และสร้าง ประโยชน์สุขแก่แผ่นดิน  ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"

	เวลา 13:00 - 13:15 น.
	คณะออกเดินไปยังที่ว่าการองค์การบริหารส่วนตำบลแม่ฟ้าหลวง อ.แม่ฟ้าหลวง จ.เชียงราย

	เวลา 13:15 - 14:45 น.
	พูดคุยแลกเปลี่ยนกับผู้บริหารองค์การบริหารส่วนตำบลแม่ฟ้าหลวง "ผู้บริหารคนรุ่นใหม่ของดอยตุง ที่เกิดจากการสร้างคน (อาสา คพต.พ.) ของโครงการพัฒนาดอยตุงฯ ตอนเริ่มต้นมี  144  คน  ปัจจุบันอาสาสมัครเหล่านี้กลายเป็นผู้นำของชุมชนถึง 90%  และได้น้อมนำแนวทางพระราชดำริของสมเด็จย่าไปใช้ในการบริหารจัดการในชุมชนของตนเอง"

	เวลา 14:45 - 15:00 น.
	คณะออกเดินทางจากองค์การบริหารส่วนตำบลแม่ฟ้าหลวง ไปยังห้องประชุม VIP อาคารเอนกประสงค์

	เวลา 15:00 - 15:15 น.
	รับประทานอาหารว่าง

	เวลา 15:15 - 16:45 น.
	รับฟังการบรรยายสรุปเรื่องการพัฒนาตามตำราแม่ฟ้าหลวง และโครงการขยายผล 

	เวลา 16:45 - 17:05 น.
	ออกเดินทางไปยังสวนรุกขชาติแม่ฟ้าหลวงดอยช้างมูบ"ตั้งอยู่บริเวณจุดสูงสุดของเทือกเขาดอยนางนอน ในระดับความสูง 1,509 เมตร จาก
ระดับน้ำทะเลปานกลาง อดีตพื้นที่บริเวณนี้เป็นแหล่งปลูกฝิ่น และเส้นทางลำเลียงยาเสพติดที่สำคัญของอาณาบริเวณสามเหลี่ยมทองคำ ปัจจุบันทางโครงการพัฒนาดอยตุงฯ ได้สร้างเป็น
สวนดอกกุหลาบพันปี โดยรวบรวมจากแหล่งต่างๆ 4 ทวีปทั่วโลก"

	เวลา 17:05 - 17:45 น.
	ชมสวนรุกขชาติแมฟ้าหลวง ชมดอกกุหลาบพันปี 

	เวลา 17:45 - 17:55 น.
	เดินทางไปยังชายแดนไทย-พม่า ณ ฐานทหารดอยช้างมูบ

	เวลา 17:55 - 18:25 น.
	ชมชายแดนไทย-พม่า ณ ฐานทหารดอยช้างมูบ "เพื่อกลับไปย้อนดูภาพพื้นที่ดอย ตุงในอดีต "

	เวลา 18:25 - 18:45 น.
	เดินทางจากฐานทหารดอยช้างมูบ ไปดอยตุงลอด์จ

	เวลา 18:45 - 19:45 น.
	รับประทานอาหารค่ำ"ณ ครัวตำหนัก"

	เวลา 19:45 - 21:15 น.
	กิจกรรมถอดบทเรียนการเรียนรู้ประจำวัน

	วันพุธ 20 มกราคม 2559

	เวลา 06:45 - 07:45 น.
	รับประทานอาหารเช้า"ณ ครัวตำหนัก
"

	เวลา 07:45 - 09:00 น.
	คณะออกเดินทางจากโครงการพัฒนาดอยตุงฯ ไปยังสนามบินแม่ฟ้าหลวง เชียงราย

	เวลา 09:00 - 10:20 น.
	คณะเดินทางถึงสนามบินเชียงราย / Check in ตั๋วเครื่องบิน และรอเดินทางกลับกรุงเทพฯ

	เวลา 10:20 - 11:40 น.
	คณะเดินทางจากเชียงรายกลับกรุงเทพฯ โดยสายการบินไลน์ออนแอร์  เที่ยวบินที่ SL8701 (CEI-10.20 – BKK-11.40)


